Olympiakos – Fiorentina este finala din acest sezon a UEFA Conference League. Italienii ajung în ultimul act pentru al doilea an consecutiv și nu vor să mai rateze victoria. În 2023, ei a fost învinși de West Ham United.
Grecii de la Olympiakos au posibilitatea să reușească un succes istoric chiar pe pământ natal. Finala UEFA Conference League se dispuită la Atena, iar o victorie a echipei din Pireu i-ar aduce acesteia primul trofeu european din istoria clubului. Olympiakos a ajuns să joace în Europa League după ce a terminat pe locul 3 grupa de Europa League din care a făcut parte.
Grecii au jucat în Europa League cu West Ham, Freiburg și Backa Topola. După clasarea pe locul 3, Olympiakos a jucat în barajul pentru optimile Conference League cu Ferencvaros, pe care a învins-o cu 2-0 la general. În optimi, grecii au trecut de Maccabi Tel Aviv cu 7-5 la general, iar în sferturi au învins-o pe Fenerbahce cu 4-3. În semifinale, Olympiakos a eliminat-o pe Aston Villa (6-2 la general).
Pentru a ajunge să joace finala cu Olympiakos, Fiorentina și-a câștigat grupa din care a făcut parte în Conference League, alături de Ferencvaros, Genk și Cuakaricki. În optimi, italienii au eliminat-o pe Maccabi Haifa (5-4 la general), în seferturi au trecut de Plzen (2-0 la general), iar în semifinale au trecut de Club Brugge (4-3 la general).
Ultimul act al celei de-a treia competiții UEFA, ca importanță, va fi televizat în România de Pro Arena. Meciul care începe la ora 22:00 poate fi urmărit și pe FANATIK.ro în format LIVE VIDEO.
Aici găsiți cele mai tari faze și informații la minut despre ce se întâmplă la Atena. Vă oferim și detalii despre activitatea din tribune, pentru că se anunță un meci cu risc ridicat!
Finala Europa League, Atalanta – Leverkusen, a fost condusă impecabil de o brigadă din România, care l-a avut la centru pe Istvan Kovacs. Ultimul act din Europa Conference League va fi arbitrat de Artur Soares Dias, din Portugalia.
Acesta va fi ajutat la cele două tușe de conaționalii Paulo Soares și Pedro Ribeiro. Arbitru de rezervă va fi Glenn Nyberg, din Suedia, iar în camera VAR se vor afla Tiago Martins, din Portugalia, și Christian Dingert, din Germania.
Italienii au prima șansă la victorie, deși meciul se joacă în Grecia. Cota pe victoria Fiorentinei în 90 de minute este 2,45. Un succes al lui Olympiakos are cota 3,05, în timp ce egalul este cotat cu 3,15.
După 3-0 în finala Europa League, pariorii se pot aștepta la spectacol și în finala Conference League. Cota pentru “peste 2,5 goluri“ este 2,18. “Sub 2,5 goluri“ are cota 1,72.
În 2023, Fiorentina a pierdut finala UEFA Conference League la Praga. Italienii au fost învinși cu 2-1 de West Ham United. În această ediție, susținuți și de Adrian Mutu, ei speră să reușească să aducă trofeul la Florența.
Dacă vor ajunge la o astfel de performanță, elevii lui Vincenzo Italiano ar îmbogăți vistieria clubului cu cel de-al doilea trofeu european din istorie, după Cupa Cupelor, câștigată în 1961. Pentru Olympiakos, ar fi primul trofeu european din cei 99 de ani de existență a clubului.